recursal/SuperWikiNEXT-32B huggingface dataset:
Ghat in Varanasiसाँचा:SHORTDESC:Ghat in Varanasi

**मुंशी घाट** उत्तर प्रदेश के वाराणसी में गंगा नदी पर स्थित एक घाट है। इसका निर्माण वर्ष 1812 में श्रीधर नारायण मुंशी ने कराया था जो नागपुर राज्य के वित्त मंत्री थे। उन्हीं के नाम पर इसका नाम "मुंशी घाट" पड़ा। वर्ष 1915 में दरभंगा (बिहार) के राजा कामेश्वर सिंह गौतम बहादुर ने इस घाट को खरीदा और इसका विस्तार कराया। विस्तार के बाद यह **दरभंगा घाट** के रूप में भी जाना जाने लगा। घाट के महल, राम जानकी मंदिर, नारायण स्वामी मंदिर, शिव मंदिर आस्था के केंद्र माने जाते है।

लोकप्रियता और विस्तार
---------------------

मुंशी घाट का महल चुनार के बलुआ पत्थरों से बना है, जिसमें सुन्दर बरामदे और यूनानी स्तंभ हैं। पौराणिक संदर्भों में भी इस क्षेत्र का महत्व रहा है, लेकिन इसकी प्रसिद्धि अपनी भव्यता और स्थापत्य शैली के कारण है।

1994 में **मुंशी महल** को क्लार्क्स होटल समूह ने खरीद कर इसे *ब्रजरामा पैलेस* नाम दिया था और इसे पांच सितारा होटल में बदलने की योजना बनाई थी। इससे इसकी ऐतिहासिक भव्यता प्रभावित हुई है।

चित्र दीर्घा
------------


|  |  |
| --- | --- |
|  |  विकिमीडिया कॉमन्स पर ***मुंशी घाट*** से सम्बन्धित मीडिया है।  |

* 
* 
* 
* 
*

इन्हें भी देखें
---------------

* वाराणसी में घाट

सन्दर्भ
-------

1. ↑  "काशी के ठाठ ये गंगा के घाट : जीर्णोद्धार से मिली 'मुंशी' घाट को पहचान". *दैनिक जागरण*. अभिगमन तिथि 7 अप्रैल 2021.
2. ↑  *Proposing Varanasi for the World Heritage List of UNESCO* (PDF), Varanasi Development Authority
3. ↑  Singh, Rana P.B. Vrinda Dar and S. Pravin, *Rationales for including Varanasi as heritage city in the UNESCO World Heritage List*, National Geographic Journal of India (varanasi) 2001, 47:177-200सीएस1 रखरखाव: एक से अधिक नाम: authors list (link)
2019 में केंडल।
**केंडल निकोल जेनर** (जन्म: 3 नवंबर 1995) अमेरिकी मॉडल, मीडिया हस्ती और व्यवसायी हैं। वह क्रिस जेनर और ब्रूस जेनर की बेटी हैं। उन्होंने रियलिटी टेलीविजन शृंखला *कीपिंग अप विद द कार्दशियन* से प्रसिद्धि पाई है। इसमें उन्होंने 2007 से 2021 तक 20 सीज़न और लगभग 15 वर्षों तक भाग लिया। इस कार्यक्रम के समाप्त होने के बाद, 2022 में उन्होंने और उनके परिवार ने रियलिटी टेलीविजन शृंखला *द कार्दशियन* में भाग लिया है।

केंडल ने 14 साल की उम्र में मॉडलिंग शुरू कर दी थी। उन्होंने 2014 और 2015 में मिलान और पेरिस में कई हाई-फ़ैशन डिजाइनरों के लिए मॉडलिंग की। उन्हें फोर्ब्स पत्रिका की शीर्ष कमाई वाले मॉडलों की सूची में पहली बार 2015 में जगह मिली थी। वह 40 लाख अमेरिकी डॉलर की अनुमानित वार्षिक आय के साथ 16वें नंबर पर थीं। 2017 में केंडल को फोर्ब्स द्वारा दुनिया की सबसे अधिक कमाई करने वाली मॉडल घोषित किया गया।

केंडल की एक छोटी बहन है, काइली और आठ बड़े सौतेले भाई-बहन हैं। ब्रूस की तरफ से, उनके तीन बड़े सौतेले भाई हैं - बर्ट, ब्रैंडन, और ब्रॉडी जेनर। साथ ही उनकी एक बड़ी सौतेली बहन केसी मैरिनो है। क्रिस के परिवार की ओर से, जेनर की तीन बड़ी सौतेली बहनें हैं - कर्टनी, किम, ख्लोए और एक बड़ा सौतेला भाई रॉब कार्दशियन।

सन्दर्भ
-------

1. ↑  "अमीर होने के साइड इफेक्ट, जब खीरा काटने में 300 करोड़ रुपये से ज्यादा की मालकिन के छूटे पसीने". *नवभारत टाइम्स*. अभिगमन तिथि 28 जून 2023.
2. 1 2  "Kendall Jenner: प्रियंका चोपड़ा के पति को किया डेट, दौलत आलिया-दीपिका से भी ज्यादा, कौन हैं केंडल जेनर". *TV9 भारतवर्ष*. 11 अप्रैल 2023. अभिगमन तिथि 28 जून 2023.
3. ↑  "Boldness के मामले में काइली जेनर से कम नहीं हैं केंडल जेनर, सालाना कमाई सुनकर उड़ जाएंगे आपके होश". *वन इंडिया*. अभिगमन तिथि 28 जून 2023.
**कार्तिक कृष्ण चतुर्थी**  भारतीय पंचांग  के अनुसार आठवें माह की उन्नीसवी तिथि है, वर्षान्त में अभी १३१ तिथियाँ अवशिष्ट हैं।

पर्व एवं उत्सव
--------------

पूूर्णिमान्त वर्षपद के अनुसार कार्तिक कृष्ण चतुर्थी के दिन **करक चतुर्थी** व्रत किया जाता है। करक चतुर्थी को हिन्दी में करवा चौथ के नाम से जाना जाता है। यतः वर्ष के प्रत्येक मास की कृष्ण पक्ष चतुर्थी को संकष्टी चतुर्थी (सकट चौथ) के रूप में मनाया जाता है, अत: करक चतुर्थी भी एक प्रकार की संकष्टी चतुर्थी ही है। इस दिन को **वक्रतुण्ड संकष्टी चतुर्थी** व्रत कहते है। इसलिये इस भगवान चन्द्रभाल गणेश और माता गौरी की (उमापति भगवान शङ्कर सङ्ग) उपासना की जाती है। कार्तिक मास में पड़ने के कारण इस दिन भगवान कार्तिकेय की पूजा जाती है। रात्रि मेें चन्द्रदेेेव को अर्घ्य भी दिया जाता है। करक चतुर्थी पर भगवान के **सोमस्कंदमूर्ति** रूप को पूजा जाता है।

प्रमुख घटनाएँ
-------------

जन्म
----

निधन
----

इन्हें भी देखें
---------------

* हिन्दू काल गणना
* तिथियाँ
* हिन्दू पंचांग
* विक्रम संवत

बाह्य कड़ीयाँ
-------------

* हिन्दू पंचांग १००० वर्षों के लिए (सन १५८३ से २५८२ तक)
* आनलाइन पंचाग
* विश्व के सभी नगरों के लिये मायपंचांग डोट कोम
* विष्णु पुराण भाग एक, अध्याय तॄतीय का काल-गणना अनुभाग
* सॄष्टिकर्ता ब्रह्मा का एक ब्रह्माण्डीय दिवस
* **महायुग**

सन्दर्भ
-------

1. ↑  "संग्रहीत प्रति". मूल से 1 फ़रवरी 2016 को पुरालेखित. अभिगमन तिथि 13 अक्तूबर 2016.
2. ↑  Shukl, Prof Tribhuvannath (2020-09-29). *Awadhi Lok Sahitya : Kala Evam Sanskriti*. Vāṇī Prakāśana. आई॰ऍस॰बी॰ऍन॰ 978-93-89563-22-1.
3. ↑  "Sankashti Chaturthi 2022: इस दिन रखा जाएगा कार्तिक मास का संकष्टी चतुर्थी व्रत, जानें तिथि और मुहूर्त". *DNA Hindi*. अभिगमन तिथि 2022-10-13.
**मारचा एवं तोलचा**

  

ऊपरी चमोली के ठंडे एवं सूखे भागों में माणा एवं नीति घाटियों में मारचा वास करते हैं। यद्यपि वे तिब्बती भाषा बोलते हैं, उनके मुखाकृति की विशेषता आर्यो से मिलती-जुलती दिखती है। चूंकि मूल रूप से वे तिब्बत से आये हैं इसलिए मारचा हिन्दू धर्म मानते हैं। अन्य भोटिया समूहों के विपरित, वे हिन्दू मंदिरों में पूजा करते हैं तथा धार्मिक समारोहों का आयोजन करने में हिन्दू ब्राम्हणों पर विश्वास करते हैं।

परंपरागत रूप से मारचा यायावरी गडेरिये एवं चरवाहे होते हैं। लाक्ष्णिक रूप से पुरूष गडेरियों का कार्य करते हुए भेड़ों एवं बकरियों को पालते हैं जबकि महिलाएं गांव में रहकर खेती करती हैं। इन उच्च पर्वतीय क्षेत्रों की प्रमुख फसलें राजमा, आलू, मटर तथा अन्य प्रकार के अन्न हैं। गर्मियों में जानवर ऊंचे घने चारागाहों में चरते हैं तथा जाडों में नीचे चले आते हैं। चरवाहे जीविका के लिए पशुओं के ऊन, मांस एवं दूध बेचते हैं।

मारचा का तिब्बतियों से संबंध बना हुआ है जो 5,800 मीटर ऊंचाई पर स्थित माणा एवं नीति दर्रो द्वारा उनके साथ विनिमय-व्यापार करते हैं। वर्ष 1962 में भारत-तिब्बत सीमा बंद हो गयी। इसके बंद होने से पहले बड़ी संख्या में खच्चरों, याकों के साथ कठोरतम परिश्रमी लोग भारतीय सामानों को लादकर तिब्बत ले जाते, जब बर्फ पिघल जाता। व्यापार केंद्रो में वे अपने सामानों का विनिमय तिब्बती ऊन एवं नमक से करते, जिसे वे भारत में स्थानीय बाजारों में फिर बेच देते। व्यापारी लोग अक्टूबर में जाड़ा शुरू होने से पहले भारत लौट आते। वर्ष 1962 में भारत-तिब्बत सीमा बंद हो जाने के बाद मारचा लोगों ने अर्द्ध-कृषि एवं अर्द्ध बंजारी-जीवन शैली को अपना लिया। वर्ष 1992 में सीमित व्यापारिक संबंध कायम किया गया।

मारचा जनजाति के बीच नीति घाटी में बसने वाले छोटे भोटिया समूह तोलचा हैं जो मारचा की तरह ही हिन्दू हैं। उनके तिब्बती मूल होने के बावजूद सदियों से आर्यो के साथ परस्पर विवाह होते रहने से तोलचा जनजाति तिब्बतियों की अपेक्षा आर्यो के जौनसारी से अधिक निकटता रखते हैं।
**मूल्य छत** (price ceiling) सरकार या अन्य आधिकारिक संस्था द्वारा किसी माल या सेवा की कीमत पर एक अधिकतम कीमत (मूल्य) का स्थापित करना होता है। यह उपभोक्ताओं की रक्षा करने के लिए लगाया जाता है। अक्सर यह अस्थाई रूप से बाज़ार में एकदम से किसी चीज़ का मूल्य अकारण बढ़ने से या किसी अन्य आपातकालीन स्थिति में अस्थाई रूप से करा जाता है। अगर ऐसा स्थाई रूप से किसी बाज़ार में करा जाए, तो इस से आर्थिक संतुलन गड़बड़ा जाता है, आर्थिक दक्षता में हानि होती है और मृतभार घाटा उत्पन्न होता है। यह अर्थव्यवस्था के लिए हानिकारक है और इस से आगे चलकर अभाव अर्थव्यवस्था उत्पन्न होती है, यानि बाज़ार में उस चीज़ की स्थाई रूप से कमी हो जाती है जिसपर मूल्य छत लगाई गई है। इस से काले बाज़ार को भी प्रोत्साहन मिलता है।

इन्हें भी देखें
---------------

* आर्थिक संतुलन
* मृतभार घाटा
* काला बाज़ार

सन्दर्भ
-------

1. ↑  Varian, Hal R. (1992), Microeconomic Analysis, Vol. 3. New York: W.W. Norton.
2. ↑  Anderson, James C. Dipak Jain, and Pradeep K. Chintagunta (1993), "Understanding Customer Value in Business Markets: Methods of Customer Value Assessment," Journal of Business-to-Business Marketing, 1 (1), 3–30.
3. ↑  Case, Karl E.; Fair, Ray C. (1999). *Principles of Economics* (5th संस्करण). Prentice-Hall. आई॰ऍस॰बी॰ऍन॰ 978-0-13-961905-2.
**मरणोत्तर स्तंभन** (अंग्रेजी: Death Erection **डेथ इरेक्शन**), एक शैश्निक स्तंभन है और जिसे तकनीकी भाषा में प्रायापिज़्म कहते हैं, अक्सर उन पुरुषों के शव में देखने में आता है, जिनकी मृत्यु प्राणदंड, विशेष रूप से फांसी के कारण हुई हो।

समीक्षा
-------

मरणोत्तर स्तंभन होने का प्रमुख कारण गले पर फंदा कसने के कारण अनुमस्तिष्क पर पड़ा दबाव है। मेरुरज्जु चोटों को प्रायापिज़्म के साथ जोड़कर देखा जाता है। जीवित रोगियों में प्रायापिज़्म का कारण अनुमस्तिष्क या मेरुरज्जु पर लगी चोट से जोड़कर देखा जाता है।
ऐसा विश्वास किया जाता है कि, फांसी से मृत्यु, चाहे वो निष्पादन द्वारा हुई हो या आत्महत्या द्वारा, पुरुषों और महिलाओं दोनों के जननांगों को प्रभावित करती है।

महिलाओं में, ओष्टक की गटकन के कारण योनि से रक्तस्राव हो सकता है। पुरुषों में, शिश्न के कम या अधिक स्तंभन के साथ श्लेष्म, मूत्र, या प्रोस्टैटिक तरल का रिसाव होना एक निरंतर घटने वाली घटना है, जिसकी सम्भावना हर तीन में से एक व्यक्ति को होती है। मृत्यु के अन्य कारणों से भी ये प्रभाव देखा जा सकता है जैसे मस्तिष्क, रक्त वाहिकाओं में घातक गोली लगना, विषाक्तता के द्वारा और न्यायालयिक रूप से कहें तो शवपरीक्षा के दौरान प्रायापिज़्म इस बात का संकेत है की मृत्यु तीव्र और हिंसक ढंग से हुई थी।

सन्दर्भ
-------
**कुणाल खेमू** (जन्म २५ मई १९८३) एक भारतीय अभिनेता है जो हिन्दी फ़िल्मों में कार्यरत है। उनका जन्म 25 मई 1983 को श्रीनगर, जम्मू और कश्मीर, भारत में हुआ था! प्रारंभिक वर्षों में वे श्रीनगर में रहे और प्रारंभिक शिक्षा बर्न हॉल स्कूल से प्राप्त की! बाद में, उनका परिवार मुंबई, महाराष्ट्र के मीरा रोड इलाके में रहा।उन्होंने अपनी स्कूली शिक्षा मीरा रोड के एन एल डालमिया हाई स्कूल से पूरी की; और बाद में अपनी आगे की पढ़ाई के लिए विले पार्ले में एसवीकेएम के नरसी मोनजी कॉलेज ऑफ कॉमर्स एंड इकोनॉमिक्स में भाग लिया। वह अब खार, मुंबई में रहते हैं।

  

एक्टर कुणाल खेमू और सोहा अली खान ने बेहद निजी समारोह में ब्याह रचाया। अभिनेता कुणाल खेमू वर्ष 1993 की फिल्म 'हम हैं राही प्यार के' में नजर आ चुके है।

इन्हें भी देखें
---------------

* मनोज बाजपेयी
* ऋतिक रोशन
* आयुष्मान खुराना

सन्दर्भ
-------

1. ↑  "Kunal Khemu revisits hometown Kashmir". *Hindustan Times* (अंग्रेज़ी में). 2012-11-07. अभिगमन तिथि 2022-12-21.
2. ↑  "एक दूजे के हुए सोहा अली खान और कुनाल खेमू". मूल से 8 मई 2015 को पुरालेखित. अभिगमन तिथि 23 जुलाई 2017.

बाहरी कड़ियाँ
-------------

इंटरनेट मूवी डेटाबेस पर कुणाल खेमू
**मूल्य के श्रम सिद्धान्त** (अंग्रेज़ी-*labor theory of value (LTV)*) के अनुसार किसी वस्तु या सेवा का आर्थिक मूल्य उस वस्तु या सेवा के उत्पादन के लिए आवश्यक कुल सामाजिक श्रम से निर्धारित होता है, न कि उस वस्तु या सेवा की उपयोगिता से। वर्तमान समय में प्रायः मार्क्सवादी अर्थशास्त्री ही इस सिद्धान्त में विश्वास रखते हैं।
मूल्य का श्रम, मूल्य का एक सिद्धांत है जो यह तर्क देता है कि किसी वस्तु या सेवा का आर्थिक मूल्य उसके उत्पादन में प्रयुक्त "सामाजिक रूप से आवश्यक श्रम" की कुल मात्रा से निर्धारित होता है।

एलटीवी आमतौर पर मार्क्सवादी अर्थशास्त्र से जुड़ा है , हालांकि यह पहले के श्रेण्य अर्थशास्त्री जैसे कि एडम स्मिथ और डेविड रिकार्डो और बाद के अराजकतावादी अर्थशास्त्र के सिद्धांतों में भी प्रकट होता है । स्मिथ ने एक वस्तु की कीमत को इस संदर्भ मे देखा कि खरीदार को इसे खरीदने के लिए कितना श्रम खर्च करना चाहिए; जो इस अवधारणा का प्रतीक है कि एक वस्तु, उदाहरण के लिए एक उपकरण, कितना श्रम, क्रेता को बचा सकता है। एलटीवी मार्क्सवादी सिद्धांत का केंद्र है, जो मानता है कि पूंजीवाद के तहत मजदूर वर्ग का शोषण किया जाता है , और कीमत और मूल्य को अलग करता है। हालांकि, मार्क्स ने मूल्य के अपने सिद्धांत को "मूल्य के श्रम सिद्धांत" के रूप में संदर्भित नहीं किया।

परंपरागत नवश्रेण्य अर्थशास्त्र, व्यक्तिपरक प्राथमिकताओं के आधार पर मूल्य के सिद्धांत का उपयोग करते हुए, एलटीवी को खारिज कर देता है।

नीयू मार्क्स-लेक्चर (Neue Marx-Lektüre) के रूप में जाना जाने वाला मार्क्स की व्याख्या में पुनरुत्थान भी मार्क्सवादी अर्थशास्त्र और एलटीवी को "पर्याप्तवादी" कहकर खारिज कर देता है। यह पठन दावा करता है कि एलटीवी मूल्य के संबंध में बुतपरस्ती की अवधारणा की गलत व्याख्या है , और यह समझ मार्क्स के काम में कभी प्रकट नहीं होती है। स्कूल "अधिक सही" सिद्धांत के बजाय स्पष्ट रूप से राजनीतिक अर्थव्यवस्था की आलोचना के रूप में "कैपिटल" जैसे कार्यों पर जोर देता है।

सन्दर्भ
-------

इन्हें भी देखें
---------------

* व्यक्तिनिष्ठ मूल्य सिद्धान्त
**मौलाना आजाद लाइब्रेरी** (हिन्दी: मौलाना आज़ाद किताब ख़ाना, उर्दू: **مولانا آزاد کِتاب خانہ** *Maulānā Azād Kitāb  Kh  āna*) अलीगढ़, भारत में अलीगढ़ मुस्लिम विश्वविद्यालय का पुस्तकालय है। इस  केंद्रीय पुस्तकालय मे 80 से अधिक महाविद्यालय और विभागीय पुस्तकालय हैं। इन पुस्तकालयों को स्नातकोत्तर और व्यावसायिक पाठ्यक्रमों के छात्रों  की जरूरत है। यह  एशिया का दूसरा सबसे बड़ा पुस्तकालय भी है।

इतिहास
------

केंद्रीय पुस्तकालय 1875 में स्थापित किया गया था जब विश्वविद्यालय मदरसतुल ऊलूम नामक एक मदरसे के रूप में स्थापित हुआ। 1877 में, मोहमदन एंग्लो-ओरिएंटल कॉलेज मदरसा बना। रॉबर्ट रोजर्स, भारत के वायसराय ने  आधारशिला रखी और पुस्तकालय को उनके नाम से लाईट्न लाइब्रेरी के रूप में नामित किया गया था। कई प्रसिद्ध विद्वानों ने उनके शिक्षण जिम्मेदारियों के साथ-साथ मानद पुस्तकाद्धयक्ष के रूप में कार्य किया। 

पुस्तकालय को 1960 में मौलाना आजाद पुस्तकालय से नामित किया गया था, जब प्रधानमंत्री जवाहर लाल नेहरू ने इसकी वर्तमान इमारत का उद्घाटन किया।

निर्माण
-------

इस इमारत में सात मंज़िलें  हैं। यह मैदान और उद्यानों की ज़मीन से घिरा हुआ है। 4.75 एकड़ (19,200 मी2)  ==
==
* (१) कुणाल (अशोक का पुत्र)

  

* (२) **कुणाल पथरी मंदिर**

धर्मशाला के पास हिमाँचल प्रदेश के काँगड़ा जिले की धौलाधर श्रँखला में स्थित पहाड़ी तीर्थ कुणाल पथरी मंदिर से भी कुणाल का ज़िक्र आता है। कहा जाता है कि वहाँ भगवान विष्णु के परम भक्त कुणाल रहा करते थे। यह कपालेश्वरी देवी का मंदिर है जिसमें देवी देवताओं के सुंदर छवियाँ उकेरी गयी हैं। कहते हैं देवी सती (दक्षायनी) की मृत्यु के से क्रुद्ध शिव जी का तांडव नृत्य बंद करने के लिये भगवान विष्णु ने अपने चक्र से सती के मृत शरीर के ५१ टुकड़े कर दिये थे जिसमें से उनका सर इस स्थान पर गिरा था।

* (३) **हिमालय की सात झीलों में एक**

यह अपने प्राकृतिक सौंदर्य के लिए अत्यंत प्रसिद्ध थी और बौद्ध संघ में शामिल शाक्य राजकुमारों को उनके पूर्वजीवन की स्त्री-सुख-लिप्साओं से विरत करने के लिए भगवान बुद्ध ने वहाँ कुणालजा तक का प्रवचन दिया था। बौद्ध कथाओं के अनुसार यहाँ के वन्य प्रदेशों में बोधिसत्व ने एक बार चित्रकोकिलों के राजा के रूप में जन्म ग्रहण किया था। उस बोधिसत्व का नाम भी कुणाल था।

* (४) **एक प्राचीन जनपद**

जैन अनुश्रुतियों के अनुसार हिमालय से लगा एक प्रख्यात प्राचीन जनपद जिसकी राजधानी श्रावस्ती (आधुनिक सहेत महेत, जिला गोंडा) थी।

* (५) **पक्षी**

कुणाल पक्षी जो अपनी सुंदर आँखों के लिए प्रसिद्ध है।


|  |  |
| --- | --- |
|  | *यह एक बहुविकल्पी शब्द का पृष्ठ है: यानि समान शीर्षक वाले लेखो की सूची। यदि आप यहां किसी विकिपीडिया की कड़ी के द्वारा भेजे गए है, तो कृपया उसे सुधार कर सीधे ही सम्बन्धित लेख से जोड़े, ताकि पाठक अगली बार सही पृष्ठ पर जा सकें।* |
**मिस्री पाउंड** या गिनीह अल-गिनीह अल-मिस्री) (हस्ताक्षर: पाउंड या ج.م; कोड: EGP) मिस्र की मुद्रा है। यह 100 क्विर्ष (स्पष्ट आईर्ष में विभाजित है, अंग्रेजी में पियास्त्रे), या 1000 मालिम (मिलीइम्स)।

इस आईएसओ 4217 कोड EGP है। स्थानीय, संक्षिप्त नाम LE या L.E. जो लिवरे ईजेप्टाइन के लिए प्रयुक्त किया जाता है (मिस्र के पाउंड के लिए फ्रेंच शब्द) अक्सर प्रयोग किया जाता है।E£ और £E का भी कई बार इस्तेमाल किया जाता है। स्थानीय भाषा अरबी में अल-गिनीह अल-मिस्री के संक्षिप्त कूटशब्द के रूप में ج.م का प्रयोग किया जाता है। मिस्र अरबी नाम गिनीह अंग्रेजी नाम गिनी से संबंधित हो सकता है।

### इतिहास

1834 में द्विधातु पर आधारित मिस्री मुद्रा जारी करने संसदीय विधेयक को आधिकारिक करने के उद्देश्य से रॉयल डिक्री जारी की गई। मिस्री पियास्त्रे के स्थान पर मिस्र पौंड, मुद्रा की प्रमुख इकाई के रूप में जारी की गई। बावजूद इसके पियास्त्रे पाउंड के रूप में प्रचलन में बनी रही, जिसे 40 पैरा में समविभाजित किया जा सकता था। 1885 में पैरा को जारी करना रोक दिया गया और पियास्त्रे को टेंथ्स (ओसरो एल गिर्ष) में विभाजित किया गया। इस टेंथ्स को 1916 में मालीम (मिलीम्स) के नाम से जाना गया।
कानूनी विनिमय दरों कानून के बल द्वारा महत्वपूर्ण विदेशी मुद्राओं के लिए जो आंतरिक लेनदेन के निपटान में स्वीकार्य हो गई तय की गई। अंततः इस मिस्र के 1885 और 1914 के बीच एक वास्तविक स्वर्ण मानक का उपयोग कर, 1 मिस्री पाउण्ड = 7.4375 ग्राम शुद्ध सोने के बराबर रखा गया। प्रथम विश्व युद्ध के शुरू होने के बाद मिस्री पाउण्ड को ब्रिटिश पाउंड के बराबर मूल्य में रखा गया था।

  

यह व्यवस्था 1962 तक बनी रही, जब मिस्र ने मुद्रा का हल्का अवमूल्यन करते हुए 1 मिस्री पाउण्ड = 2.3 डॉलर की दर पर अमेरिकी डॉलर पर तब्दील कर ली। यह विनिमय दर 1973 में डॉलर के अवमूल्यन के साथ 1 मिस्री पाउण्ड = 2,55555 डॉलर की दर पर तब्दील हो गई। 1978 में मिस्र पौंड का अवमूल्यन हुआ और विनिमय दर 1 मिस्र पाउंड = 1.42857 डॉलर (1 डॉलर = 0.7 मिस्री पाउण्ड) के बराबर हो गई। मिस्री पाउंड 1989 में शुरू हुआ। नेशनल बैंक ऑफ मिस्र ने 3 अप्रैल 1899 को पहली बार के लिए बैंकनोट जारी किया। 1961 में सेंट्रल बैंक ऑफ मिस्र में सेंट्रल बैंक ऑफ मिस्र और नेशनल बैंक ऑफ मिस्र को एकीकृत कर दिया गया।

### बाहरी कड़ियाँ

* बैंकनोट (जर्मन) (अंग्रेज़ी में)
**मेहराबाद** (ईरानी "मिहिर" से "मेहर" का अर्थ है, अंततः पुरानी फारसी "मिथरा" से; अबाद का अर्थ है एक समृद्ध समझौता, या एक समृद्ध कॉलोनी) मूल रूप से मेहर बाबा द्वारा 1923 में भारत के अरनगाँव गाँव के पास लगभग 9 किलोमीटर की दूरी पर स्थापित एक आश्रम था। (6 मील) अहमदनगर के दक्षिण में यह अब मेहेर बाबा की समाधि (मंदिर/मकबरा) के साथ-साथ तीर्थयात्रियों के लिए सुविधाओं और आवास का स्थान है। बाबा के काम के शुरुआती दशकों से जुड़ी कई इमारतें, शिष्यों की कब्रें, और कई तीर्थयात्री आवास और धर्मार्थ प्रतिष्ठान भी हैं। कई बाबा-प्रेमी आस-पास काम करते हैं या रहते हैं। एक सार्वजनिक औषधालय और स्कूल भी है।

मई 1923 में स्थापित, मेहराबाद अहमदनगर जिला में मेहेर बाबा और उनके शिष्यों का पहला स्थायी निवास था। 1944 में, मेहर बाबा अहमदनगर के दूसरी ओर 24 किलोमीटर (15 मील) दूर स्थित मेहराबाद में अपना निवास स्थान उत्तर की ओर चले गए।

मेहर तीर्थस्थल सेंटर ("सेंटर" भी लिखा जाता है) मेहर बाबा तीर्थयात्री रिट्रीट के लिए केंद्रीय प्रशासनिक सुविधा है। पिलग्रिम सेंटर और पिलग्रिम रिट्रीट प्रत्येक वर्ष 15 मार्च से 15 जून तक गर्म भारतीय गर्मियों के दौरान बंद रहते हैं। 15 जून 2006 को, मेहर तीर्थस्थल रिट्रीट, 88,000-वर्ग-फुट (8,200 मी2) सुविधा के निर्माण के साथ नई तीर्थ सुविधाएं स्थापित की गईं।.

सन्दर्भ
-------

1. ↑  *Avatar Meher Baba, His Life, His Message and His Followers,* Copyright 1996 Ray Kerkhove, Peter Milne and Ray Kerkhove,
2. ↑  *Meher Prabhu: Lord Meher, The Biography of the Avatar of the Age, Meher Baba,* by Bhau Kalchuri, Manifestation, Inc. 1986. p. 519
3. ↑  Meher Baba's Last Sahavas, pp. 15-16
Copyright 1969 Dr. H. P. Bharucha
4. ↑  "In His Service, A Newsletter from Meherabad, December 1998" (PDF). मूल से 4 मार्च 2016 को पुरालेखित (PDF). अभिगमन तिथि 26 मई 2018.

बाहरी कड़ियाँ
-------------

* Historic Meherabad
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

**कव्वे और काला पानी** साहित्य अकादमी पुरस्कार से सम्मानित कहानी-संग्रह है जिसमें निर्मल वर्मा की सात कहानियाँ- धूप का एक टुकड़ा, दूसरी दुनिया, ज़िंदगी यहाँ और वहाँ, सुबह की सैर, आदमी और लड़की, कव्वे और काला पानी, एक दिन का मेहमा और सुबह की सैर शामिल हैं। इनमें से कुछ कहानियाँ यदि भारतीय परिवेश को उजागर करती हैं तो कुछ हमें यूरोपीय जमीन से परिचित कराती हैं, लेकिन मानवीय संवेदना का स्तर इससे कहीं विभाजित नहीं होता। मानव-संबंधों में आज जो ठहराव और ठंडापन है, जो उदासी और बेचारगी है, वह इन कहानियों के माध्यम से हमें गहरे तक झकझोरती हैं और उन लेखकीय अनुभवों तक ले जाती है, जो किसी इकाई तक सीमित नहीं हैं। घटनाएँ उनके लिए उतनी महत्त्वपूर्ण नहीं, जितना कि परिवेश, जिसकी वे उपज हैं। मात्र व्यक्ति ही नहीं, चरित्र के रूप में एक वातावरण हमारे सामने होता है, जिसे हम अपने बाहर और भीतर महसूस करते हैं। हर कहानी एक गूँज की तरह कहीं भीतर ठहर जाती है और धीरे-धीरे पाठकीय संवेदना में ज़ज्ब होती रहती है। दूसरे शब्दों में, अपने दौर की ये महत्त्वपूर्ण कहानियाँ देर तक और दूर तक हमारा साथ देती हैं। निर्मल वर्मा के भाव-बोध में एक खुलापन निश्चय ही है। न केवल रिश्तों की लहूलुहान पीड़ा के प्रति बल्कि मनुष्य के उस अनुभव और उस वृत्ति के प्रति भी, जो उसे जिन्दगी के मतलब की खोज में प्रवृत्त करती है। यह अकारण नहीं है कि 'कव्वे और काला पानी' के त्रास अंधेरे के बीचोंबीच वे बड़े भाई की दृष्टि से छोटे भाई को देखना और छोटे भाई की दृष्टि से बड़े भाई को देखना और एक निरपेक्ष पीठिका परिवेश में दोनों के प्रति न्याय करना भी आवश्यक पाते हैं।

सन्दर्भ
-------

1. ↑  वर्मा, निर्मल (जुलाई १९९४). *कव्वे और काला पानी*. नई दिल्ली: राजकमल पेपरबैक्स. पृ॰ १६६. `|access-date=` दिए जाने पर `|url= भी दिया जाना चाहिए` (मदद)
2. ↑  "निर्मल वर्मा : सही मायनों में लेखक" (एचटीएम). वेबदुनिया. अभिगमन तिथि ११ नवंबर २००९. `|access-date=` में तिथि प्राचल का मान जाँचें (मदद)
**कन्या पूजन** व **कन्या भोज** व **कुमारी पूजा** एक हिन्दू पवित्र अनुष्ठान है, जिसे नवरात्रि पर्व के आठवें और नौवें दिन किया जाता है। इसमें मुख्य रूप से नौ बाल कन्याओं की पूजा की जाती है, जो देवी दुर्गा (नवदुर्गा) के नौ रूपों का प्रतिनिधित्व करती हैं। हिंदू दर्शन के अनुसार, इन कन्याओं को सृजन की प्राकृतिक शक्ति की अभिव्यक्ति माना जाता है। किंवदंती है कि नवरात्रि के नौवें दिन शक्ति ने देवी दुर्गा का रूप धारण किया था, देवों के अनुरोध पर राक्षस कलसुरा का वध करने के लिए।

प्रचलन
------

महा अष्टमी कुमारी पूजा
यह देवी के सम्मान के रूप में इन नौ बाल कन्याओं के पैरों को धोने की एक प्रथा है और फिर भक्त द्वारा उपहार के रूप में इन्हें नए कपड़े प्रदान किये जाते हैं। देवी पूजा के एक भाग के रूप में कन्या पूजा, कन्याओं में निहित स्त्री शक्ति को पहचानने के लिए किया जाता है।

यदि उपासक ज्ञान प्राप्त करने के लिए इच्छुक है तो उसे ब्राह्मण कन्या की पूजा करनी चाहिए। यदि वह शक्ति प्राप्त करने के इच्छुक हैं, तो उन्हें एक क्षत्रिय-बालिका की पूजा करनी चाहिए। इसी प्रकार, यदि वह धन और समृद्धि प्राप्त करने के इच्छुक हैं, तो वैश्य परिवार की एक बालिका की पूजा उनके द्वारा की जानी चाहिए। यदि किसी को अपने पिछले पापों को धोने की आवश्यकता है, तो शूद्र के चरणों की पूजा करनी चाहिए। इस अनुष्ठान में शुद्धि और मंत्रों का जप भी है। कन्याओं को एक विशेष आसन पर बैठाया जाता है। 'अक्षत' ( चावल के दाने) चढ़ाकर और अगरबत्ती जलाकर उनकी पूजा की जाती है। 'स्त्रीया: समस्तास्तव देवि भेदा:' के दर्शन के अनुसार, महिलाएँ महामाया (देवी दुर्गा) का प्रतीक हैं। इन सबके बीच भी एक बालिका उसकी भोलेेेपन और बालपन के कारण से सबसे शुद्ध माना जाता है।

सन्दर्भ
-------

1. ↑  "नवरात्र में कन्या पूजन". *पत्रिका समाचार* (hindi में). अभिगमन तिथि 5 दिसम्बर 2020.सीएस1 रखरखाव: नामालूम भाषा (link)
2. ↑  "Navratri 2019 : Shardiya Navratri 2019, Chaitra Navratri". *www.durga-puja.org*.
कैलिप्सो ताल
**कैलिपो** एफ्रो-कैरेबियन संगीत की एक शैली है जो 19 वीं शताब्दी के मध्य में त्रिनिदाद और टोबैगो में उत्पन्न हुई थी और 20 वीं शताब्दी के मध्य तक कैरेबियाई एंटिल्स और वेनेजुएला के बाकी हिस्सों में फैल गई थी। इसकी लय को पश्चिम अफ्रीकी कैसो और 18 वीं शताब्दी में फ्रांसीसी एंटीलिज से फ्रांसीसी बागान और उनके दासों के आगमन का पता लगाया जा सकता है।

यह अत्यधिक लयबद्ध और सामंजस्यपूर्ण स्वरों की विशेषता है, और अक्सर एक फ्रांसीसी क्रेओल में गाया जाता है और एक रथ के नेतृत्व में होता है। जैसे-जैसे कैलीप्स विकसित होता गया, ग्रिट की भूमिका एक चैंटल और अंततः कैलिप्सोनियन के रूप में जानी जाने लगी। जैसा कि अंग्रेजी ने "अशिक्षितों की भाषा" (एंटीलियन क्रेओल) को प्रमुख भाषा के रूप में बदल दिया, कैलीप्सो अंग्रेजी में स्थानांतरित हो गया, और ऐसा करने में सरकार से अधिक ध्यान आकर्षित किया। इसने जनता को असमान गवर्नर और विधान परिषद और पोर्ट ऑफ स्पेन और सैन फर्नांडो की निर्वाचित नगर परिषदों के कार्यों को चुनौती देने की अनुमति दी। कैलिपसो ने राजनीतिक अभिव्यक्ति में एक महत्वपूर्ण भूमिका निभाई, और वेनेजुएला और त्रिनिदाद और टोबैगो के इतिहास का दस्तावेजीकरण भी किया।

कैरेबियन में कैलिपो में कई शैलियों शामिल हैं, जिनमें एंटीगुआ और बारबुडा में बेना शामिल हैं; मेंटो, जमैका लोक संगीत की एक शैली जिसने स्का और रेग को बहुत प्रभावित किया; स्का, रॉकस्टेडी के पूर्वज, और रेग; स्पूज, बारबाडियन लोकप्रिय संगीत की एक शैली; डोमिनिका ताल-लिपो, जिसमें हैती के ताल के साथ कैलिपो मिला; और सोसाइटी संगीत, कैसो/कैलीप्सो की एक शैली, चटनी, आत्मा, दुर्गंध, लैटिन और ताल-लिपो से प्रभाव के साथ।

सन्दर्भ
-------
**मो** (/ˈmoʊi/ *MOH-ee*) विक्टोरिया, ऑस्ट्रेलिया के गिप्सलैंड क्षेत्र में लैट्रोब घाटी में एक शहर है। यह मेलबोर्न के केंद्रीय व्यापार जिले से लगभग 130 किलोमीटर (80 मील) दूर, ग्रेट डिवाइडिंग रेंज में माउंट बाव बाव के शिखर के दक्षिण में 45 किलोमीटर (30 मील) की दूरी पर है और उत्तर में बाव बाव रेंज के दृश्य पेश करता है दक्षिण की ओर स्ट्रेज़ेलेकी रेंज।

जून 2018 में, मो की अनुमानित शहरी आबादी 16,812 (न्यूबोरो सहित) थी। पांच साल से लेकर 2018 तक साल-दर-साल औसतन -0.1% की औसत दर के साथ जनसंख्या कम होती जा रही है। यह लैट्रोब सिटी काउंसिल द्वारा प्रशासित किया जाता है।
मो को मूल रूप से द मोवी, तब लिटिल मो के नाम से जाना जाता था। शहर का नाम कुरनई (स्थानीय स्वदेशी) शब्द से लिया गया है जिसका अर्थ है "दलदली भूमि"।

नारकैन झील पास ही है, और मो वार्षिक मो मो कप घुड़ दौड़, मो जैज़ फेस्टिवल और पुनर्निर्मित ऐतिहासिक बस्ती ओल्ड गिप्पस्टाउन का घर है। शहर ने स्थानीय रूप से आदिवासी/कोरी कला का उत्पादन किया है और नियमित रूप से गिप्सलैंड फुटबॉल और नेटबॉल लीग और मिड गिप्सलैंड फुटबॉल लीग में स्थानीय ऑस्ट्रेलियाई फुटबॉल और नेटबॉल फाइनल के लिए घर है। इस क्षेत्र का प्रतिनिधित्व टीएसी कप प्रतियोगिता में गिप्सलैंड पावर द्वारा किया जाता है।

सन्दर्भ
-------

1. 1 2  "3218.0 – Regional Population Growth, Australia, 2017-18: Population Estimates by Significant Urban Area, 2008 to 2018". *Australian Bureau of Statistics*. Australian Bureau of Statistics. 27 March 2019. मूल से 27 मार्च 2019 को पुरालेखित. अभिगमन तिथि 25 October 2019. Estimated resident population, 30 June 2018.
2. ↑  "2011 Census Community Profiles: Moe - Newborough". *ABS Census*. Australian Bureau of Statistics. अभिगमन तिथि 15 September 2016.[*मृत कड़ियाँ*]
3. ↑  *Macquarie Dictionary, Fourth Edition* (2005). Melbourne, The Macquarie Library Pty Ltd. ISBN 1-876429-14-3
**मौलाना हिफ्ज़ुर रहमान स्योहारवी** (1900 – 2 अगस्त 1962) भारत के सुन्नी इस्लामी विद्वान और भारतीय स्वतंत्रता संग्राम के स्वतंत्रता सेनानी तथा मुस्लिम राष्ट्रवादी राजनेता थे।

जीवन परिचय एवं राजनैतिक सफर
---------------------------

मौलाना का जन्म 1901 ई• में उत्तर प्रदेश राज्य के ज़िला बिजनौर के कस्बा स्योहारा में हुआ था। इनकी तालीम इस्लामी तौर तरीकों से हुई। वह बड़े होकर आलिम बने। 1919 में अटृठारह वर्ष की उम्र में खिलाफत आंदोलन से जुड़े और रोलेंट एक्ट के विरोध प्रदर्शनों में शामिल हुए।

1920 में गांधी जी के आह्वान पर असहयोग आन्दोलन में चढ़बढ़ कर हिस्सा लिया। 1930 में गांधी जी की दांडी मार्च व सविनय अवज्ञा आंदोलन के दौरान उन्हें गिरफ्तार किया गया और जेल गए। 1940 में मुस्लिम लीग द्वारा पाकिस्तान की मांग का जमकर विरोध किया और गलत बताया। 1942 में गांधी जी के भारत छोड़ो आंदोलन में सक्रिय रूप से भाग लिया। 

1947 के भारत बंटवारे की कड़ी आलोचनाएं की। स्वतंत्रता प्राप्ति के बाद वह कांग्रेस की ओर से मई 1949 में हापुड़- खुर्जा सीट से यूपी असेम्बली के निर्विरोध सदस्य चुने गए। 14 जनवरी 1950 को वह संविधान सभा के सदस्य मनोनीत किए गए।

1952, 1957, 1962 के संसदीय चुनावों में कांग्रेस के टिकट पर तीन बार उत्तर प्रदेश की अमरोहा संसदीय सीट से सांसद चुने गए। अमरोहा की जनता उनसे इतनी मुहब्बत करती थी, कि जब 1962 के चुनाव के दौरान वह अपने इलाज के लिए अमेरिका गए हुए थे तो अमरोहा की जनता ने उन्हें उनकी गैरमौजूदगी में सांसद चुना। 

मौलाना जंग ए आज़ादी के जोशीले मुजाहिद थे। अपनी तकरीर से अवाम के दिलो में आज़ादी का जोश भर दिया करते थे। आज़ादी के खातिर अंग्रेज़ो की जेल भी काटी पर ब्रिटिश शासन के आगे सर नही झुकाया। मौलाना कोमो मिल्लत की बड़ी हमदर्दी थी। संसद में अपनी बात बड़ी बेबाकी से कहते थे। इसलिए अमरोहा की जनता ने उन्हें "मुजाहिदे मिल्लत" का खिताब से नवाज़ा था।

मौलाना एक स्वतंत्रता सेनानी व सियासी लीडर होने के साथ-साथ ज़बरदस्त आलीम, बेहतरीन उस्ताद, शानदार लेखक भी थे। मौलाना जमीयते ओलामा ए हिन्द के सचिव के रूप में कार्यभार संभाल चुके हैं। मौलाना साहब हिन्दू मुस्लिम एकता के पक्षधर व प्रतीक थे। 2 अगस्त 1962 को उन्होंने इस दुनिया को अलविदा कह दिया।

सन्दर्भ
-------

1. ↑  "Maulana Hifzur Rahman and his Qasas-ul-Qur'an". *Arab News* (अंग्रेज़ी में). 2013-02-22. अभिगमन तिथि 2021-03-17.
जेरेमी थैकर का कालमापी सन् १७१४
**कालमापी** एक विशेष प्रकार की घड़ी है जो बहुत सच्चा समय बताती है। इसका समय ग्रिनिच के स्थानीय समय से मिलाकर रखा जाता है, जिससे जहाज पर ग्रिनिच समय तुरंत जाना जा सकता है। सेक्सटैंट से सूर्य की स्थिति नापकर जलयान जिस स्थान पर है वहाँ का स्थानीय समय ज्ञात किया जा सकता है। स्थानीय समय और ग्रिनिच समय के अंतर से देशांतर की गणना की जा सकती है। देशांतरों में एक अंश का अंत पड़ने पर स्थानीय समयों में चार मिनट का अंतर पड़ता है।

परिचय
-----

देखने में कालमापी एक साधारण बड़ी घड़ी के समान होता है। यह एक चक्र से दो धुरीधरों द्वारा लटका रहता है। चक्र स्वयं दूसरे दो धुरीधरो द्वारा लटका रहता है। धुरीधरों की जोड़ियाँ एक दूसरी से समकोण बनाती हैं। कालमापी इस प्रकार इसलिए लटकाया जाता है कि जहाज के हिलने डोलने पर भी वह सर्वदा क्षैतिज रहे। सर्वदा क्षैतिज स्थिति में रहने के कालमापी अधिक सच्चा समय बाताता है। कालमापी की बालकमानी साधारण घड़ी की तरह सर्पिल न होकर कुंतलाकार (helical) होती है। इसका मालमापी विमोचक (escapement) भी साधारण घड़ी से भिन्न प्रकार का होता है। (विमोचक उस युक्ति को कहते हैं जिसके कारण घड़ी का चक्रसमूह लगातार न चलकर रुक रुककर चलता है और टिक-टिक की ध्वनि उत्पन्न हाती है। इसी के द्वारा प्रधान कमानी की ऊर्जा बालकमानी में जाती है जिससे वह रुकने नहीं पाती)। देशांतर ज्ञात करने के लिए सच्ची घड़ी बनाने का पहला प्रयास विख्यात वैज्ञानिक क्रिश्चियन हाइगेन्स ने १६६२-७० में किया था, पर उनकी बनाई घड़ियों में ताप के घटने बढ़ने तथा जहाज के हिने डोलने के कारण बहुत अंतर पड़ जाता था और समय अधिक सचाई से नहीं नापा जा सकता था। १७१४ में ब्रिटिश सरकार ने ऐसा कालमापी बनाने के लिए, जो प्रतिदिन तीन सेकंड से अधिक तेज सुस्त न हो, २०,००० पाउंड (लगभग ढाई लाख रुपए) के पुरस्कार की घोषणा की। यह पुरस्कार जॉन हैरिसन ने जीता जिसने १७२९-६० में चार कालमापी बनाए, परंतु हैरिसन को कालमापी बनाने में मूल्य बहुत अधिक पड़ता था। पेरिस के पियर लरूआ ने १७६५ में और इंग्लैंड के जॉन आर्नोल्ड और टामस अर्नशा ने १७८५ में जो कालमापी बनाए वे आधुनिक यंत्रों से बहुत कुछ मिलते-जुलते थे। आधुनिक कालमापी का प्रयोग ठीक से करने पर वह बहुत ही सच्चा समय बताता है। दिन भर में एक सेकंड से अधिक अंतर नहीं पड़ने पाता। इस सूक्ष्म अंतर के कारण महीने भर चलने के बाद भी जहाज की गणना की स्थिति और सच्ची स्थिति में आठ मील से कम ही अंतर पड़ने पाता है। प्राचीन काल में सच्चे कालमापियों का महत्व बहुत अधिक था, क्योंकि इनके अभाव में लंबी यात्रा करना असंभव होता था। परंतु अब रेडियो संकेतों द्वारा सच्चे ग्रिनिच समय का पता दिन में कई बार मिलता रहता है और कालमापियों का बहुत सच्चा रहना पहले जैसा महत्वपूर्ण नहीं रह गया है।

बाहरी कड़ियाँ
-------------

* National Maritime Museum, Greenwich
* Henri MOTEL n°258 Chronomètre de Marine 40 heures
* GUB Marine-Chronometer caliber 100[*मृत कड़ियाँ*] - Presentation of marine chronometers of "Glashütter Uhrenbetriebe VEB" with picture and explanation (German) Link to H1 animation for iPad
* link to H1 animation for iPhone
*
यद्यपि पिछली सदी में **क़ाज़ाक़्स्तान में बहुविवाह** वैध थे, पर वर्तमान में बहुविवाह को कानूनी मान्यता प्राप्त नहीं है, तथापि इसे वैधानिक करने कि बहस जारी है। ऐसी ही बहसें पडो़स के अन्य देशों जैसे किर्घिस्तान, उज़्बेकिस्तान, तुर्कमेनिस्तान और रुस में भी हुई हैं। एक प्रस्तावित कानून के पारित होने पर बहुविवाह देश के सभी पुरुषों के लिये वैध हो जाएगा, जिसकी कुछ शर्तों को पूरा करना होगा जैसे कि पति को अपनी पहली पत्नी से स्वीकृति लेनी होगी और पुरुष को ये दिखाना होगा कि वो वित्तिय रूप से एक और परिवार को वहन कर सकता है। कानूनानुसार ४ पत्नियां तक रखने कि अनुमति होगी।

कानून के पक्ष में तर्क
----------------------

बहुविवाह को वैध बनाने के समर्थक ये तर्क देते हैं कि "इससे देश कि जनसांख्यिकीय स्तिथि को सुधारने में सहायता मिलेगी"। ये लोग इस्लामी रीतियों को उद्धृत करते हैं, जिसके अनुसार एक मुसलमान पुरुष को चार पत्नियां तक रखने कि अनुमति है। उनका तर्क ये भी है कि नया अध्यादेश बहुपत्नी पुरुष कि पत्नियों और बच्चों को भी और अधिकार देगा।

बहुपतित्व को वैध करने की बहस
----------------------------

७ मई २००८ को अस्ताना में एक गोलमेज़ के दौरान, बह्यत सिज़दिकोवा ने कहा कि वह बहुपतित्व को भी वैध करने क सुझाव देंगी, यदि संसद द्वारा बहुपत्नित्व को वैध कर दिया जात है तो, क्युंकि, "हमारे देश मे संविधान द्वारा पुरुषों और स्त्रीयों को बराबर अधिकार दिए गए हैं"। उन्होने कहा कि बहुविवाह को वैध करने के स्थान पर बिना विवाह हुए, पैदा होने वाले बच्चों को और अधिकार देने वाले कानून कि आवश्यकता है। अल्माटी कि एक महिला द्वारा भी कुछ ऐसे ही विचार व्यक्त किए गये कि, "बहुत सी महिलाएं दूसरी या तीसरी पत्नियां बन गई हैं, लेकिन ना तो उन्हें और ना ही उनके बच्चों को कोई अधिकार प्राप्त हैं", "में नए पारित होने वाले कानून में बहुविवाह शब्द नहीं देखना चाहती, पर में ये चाहती हूँ कि पुरुषों पर दायित्व हों और उन्हें ही उनके सारे संबंधों और आधिकारिक विवाह से अन्यत्र संतान के लिये उत्तरदायी माना जाए।

बाहरी कडियाँ
------------

* KAZ,4844c1e7c,0.html मध्य एशिया: क़ाज़ाक़्स्तान में बहुविवाह पर बहस।
* KAZ,4844c1e7c,0.html क़ाज़ाक़्स्तान में बहुविवाह पर प्रस्ताव।
**कोनाक्री** (सोसो: *Kɔnakiri*), गिनी की राजधानी और सबसे बड़ा शहर है। एक बंदरगाह शहर के रूप में, यह गिनी के आर्थिक, वित्तीय और सांस्कृतिक केंद्र के रूप में है। 2014 की गिनी जनगणना के अनुसार इसकी आबादी 1,660,973 थी, मूल रूप से टॉम्बो द्वीप पर स्थित, यह बाद में पड़ोसी कलाम पेनिन्सुला तक फैल गया है।

कोनाक्री की वर्तमान आबादी का पता लगाना मुश्किल है, हालांकि अमेरिकी अफ्रीकी मामलों के अमेरिकी ब्यूरो ने अनुमान लगाया है कि यहाँ देश की पूरी आबादी का छठा हिस्सा रहता है।

सरकार और प्रशासन
----------------

कोनाक्री एक विशेष क्षेत्र है जिसमें एक क्षेत्र और प्रीफेक्चर सरकार है। 1991 में शहर की स्थानीय सरकार को महापौर की अध्यक्षता में पांच नगरपालिका निकायों के बीच विकेन्द्रीकृत किया गया था। दक्षिणपश्चिम में टिप से, ये हैं:

* कालोउम - शहर के केंद्र
* डिक्सिन - कोनाक्री विश्वविद्यालय और कई दूतावास समेत
* रतोमा - अपने शहरी रात की जिंदगी के लिए जाना जाता है
* मेटम -
* माटोटो - कोनाक्री अंतरराष्ट्रीय हवाई अड्डे की अवस्थिती।

अर्थव्यवस्था
------------

कोनाक्री गिनी का सबसे बड़ा शहर और इसका प्रशासनिक, संचार और आर्थिक केंद्र है। शहर की अर्थव्यवस्था बड़े पैमाने पर बंदरगाह के चारों ओर घूमती है, जिसमें कार्गो को संभालने और भंडार करने के लिए आधुनिक सुविधाएं हैं, जिसके माध्यम से एल्युमिना और केले निर्यात किये जाते हैं। विनिर्माण में खाद्य उत्पादों और सीमेंट, धातु विनिर्माण, और ईंधन उत्पादों शामिल हैं।

जलवायु
------

कोपेन जलवायु वर्गीकरण के अनुसार, कोनाक्री में एक उष्णकटिबंधीय सवाना जलवायु (कोपेन जलवायु वर्गीकरण: Aw) है। कोनाक्री में नम और सूखे मौसम होते हैं। पश्चिम अफ्रीका के एक अच्छे हिस्से की तरह, कोनाक्री का सूखा मौसम दिसंबर और अप्रैल के बीच हारमैटन हवा से प्रभावित है। नतीजतन, इन महीनों के दौरान शहर में अपेक्षाकृत कम वर्षा होती है।

पश्चिम अफ्रीका के अधिकांश हिस्सों के विपरीत, कोनाक्री के नम मौसम में वर्षा असाधारण मात्रा में होती है, जो जुलाई और अगस्त दोनों में 1,100 मिमी से अधिक औसत में होती है। नतीजतन, कोनाक्री में प्रति वर्ष लगभग 3,800 मिमी (14 9 इंच) औसत वर्षा होती है।

सन्दर्भ
-------

1. ↑  "GeoHive - Guinea population statistics". *geohive.com*. मूल से 2015-11-24 को पुरालेखित. अभिगमन तिथि 2016-06-05.
2. ↑  "Background Note: Guinea" Archived 2017-06-23 at the Wayback Machine. Bureau of African Affairs, U.S. Department of State, January 2007. Retrieved 24 February 2007; World Gazetteer Archived 2008-06-17 at the Wayback Machine. Retrieved 16 June 2008
3. ↑  "Guineeconakry.info – Conakry (la capitale)". मूल से 28 मार्च 2014 को पुरालेखित. अभिगमन तिथि 14 अक्टूबर 2014.
4. ↑  www.semantico.com. "Europa World Online : Log In". *www.europaworld.com* (अंग्रेज़ी में). अभिगमन तिथि 2018-01-29.
मैरी एलेन वेबर**मैरी एलेन वेबर** एक अमेरिकी कार्यकारी, वैज्ञानिक, विमानवाहक, स्पीकर और पूर्व नासा के अंतरिक्ष यात्री हैं। वेबर का जन्म क्लीवलैंड, ओहियो के बेडफोर्ड हाइट्स में हुआ था। उन्होंने १९८० में बेडफ़ोर्ड हाई स्कूल से अपनी विद्यालय की शिक्षा पूरी की ; एक बी.एस. प्राप्त हुआ १९८४ में पर्डू विश्वविद्यालय से रासायनिक इंजीनियरिंग में बी.एस. की डिग्री प्राप्त की जहां वह फू मौरो की सदस्य थी। उन्होंने अपनी पीएच.डी.की डिग्री कैलिफोर्निया विश्वविद्यालय में भौतिक रसायन विज्ञान में की। और बर्कलेसे १९८८ में और २००२ में दक्षिणी मेथोडिस्ट विश्वविद्यालय से एक एम.बी.ए की डिग्री प्राप्त कि। वेबर ओहियो एडिसन एक अंडरग्राड के रूप में, डेल्को इलेक्ट्रॉनिक्स और 3 एम में एक रासायनिक इंजीनियरिंग प्रशिक्षु थी। बर्कले में उनके डॉक्टरेट शोध में, उन्होंने सिलिकॉन से जुड़े रासायनिक प्रतिक्रियाओं के भौतिकी का पता लगाया। 

मैरी एलेन वेबर का चयन 1992 में अंतरिक्ष यात्री के चौदहवें ग्रुप में नाबर द्वारा किया गया था। नासा के साथ अपने दस साल के कैरियर के दौरान, उन्होंने कई पदों की स्थापना की। उन्होंने प्रौद्योगिकी व्यावसायीकरण में बड़े पैमाने पर काम किया, और नासा के मुख्य कार्यकारी अधिकारी की रिपोर्ट के एक दल के हिस्से के रूप में, उन्होंने सीधे एक उद्यम पूंजी फर्म के साथ काम किया ताकि एक अंतरिक्ष प्रौद्योगिकी का लाभ उठाने वाले व्यवसाय उद्यम को सफलतापूर्वक पहचान और विकसित किया जा सके। दो अंतरिक्ष उड़ानों, एसटीएस -70 और एसटीएस -01 की अनुभवी, वह अंतरिक्ष में उड़ने के लिए सबसे कम उम्र की थी और उन्होंने ४५० घंटे तक लॉग इन किया। वह नासा के असाधारण सेवा मेडल के प्राप्तकर्ता हैं। दिसंबर २००२ में उन्होंने नासा से इस्तीफा दे दिया।

सन्दर्भ
-------


1. ↑   "Famous Phi Mus". Phi Mu. Archived from the original on September 28, 2007. Retrieved 2007-08-21.
2. ↑   NASA biography
**जूनियर कार्ल का** संयुक्त राज्य अमेरिका के पश्चिमी तट संयुक्त राज्य के पश्चिमी तट पर तेजी से रेस्तरां का चयन होता है यह कार्ल करचर के साथ शुरू हुआ और सीकेई रेस्तरां के स्वामित्व में है

लॉस एंजिलस में स्थित कई गर्म कुत्तों के भोजन उत्पादन में करचर ने उसे शुरूआत की 1945 में, करचर ने कार्ल बारबेक्यू ड्राइव-आई नामक एक ऐनाहिम रेस्तरां शुरू किया 1956 में, करचर ने कार्ल के पहले कार्ल को खोला, और फिर उन्हें अपनी कार का एक नया संस्करण रेस्तरां में- नामित किया। रेस्तरां को इसकी तेजी से सेवा और इसके बैनर में वर्णित किया गया था, एक चमकदार पीला रंग वाला सितारा

जल्दी जूनियर का विस्तार करें कार्ल, और वर्तमान में 13 राज्यों में 1000 स्थानों, साथ ही मैक्सिको, गुआम और फिलीपींस अत्यधिक खाद्य पदार्थों में चीज़बर्गर बेकन वेस्टर्न डबल और डेढ़ बर्गर डॉलर शामिल हैं, क्योंकि यह संभव है कि एक ही चीज होगी कि एक चोरी के लिए एक कमरे में छह अमेरिकी डॉलर खर्च होंगे।

मैं 1997, सीकेई हार्डी रेस्टोरेंट, पूर्व तट पर 2500 स्थानों के साथ रेस्तरां की एक श्रृंखला पाया समय के साथ, हार्डी के रेस्तरां को कार्ल के छोटे लोगों की तरह तब्दील कर दिया गया, तारे के रूप में एक ही ध्वज का उपयोग करके भी।
**कालिंदी पर्वत** भारत के उत्तराखंड राज्य में गढ़वाल हिमालय का एक पर्वत है। कालिंदी पर्वत की ऊंचाई 6,102 मीटर (20,020 फीट) है। यह उसके निकटतम पर्वत एवलान्च पर्वत (भारत) से 1.1 किमी उत्तर में स्थित है, जो कि 6,196 मीटर (20,328 फीट) की उच्चता लेकर इसके निकटतम उच्च पड़ोसी है। माना पर्वत II 6,771 मीटर (22,215 फीट) इसके 4.2 किमी उत्तर उत्तर पश्चिम में स्थित है और यह चंद्र पर्वत I 6,739 मीटर (22,110 फीट) के 6.1 किमी उत्तर उत्तर पूर्व में स्थित है।

इतिहास
------

कालिंदी पर्वत पर पहली बार 20 जुलाई 1931 को फ्रैंक स्माइथ और एरिक शिप्टन द्वारा चढ़ाई कि गई थी। यह घटना उस समय की है जब यह दल माना बद्रीनाथ की ओर से अरवा घाटी के अज्ञात क्षेत्र से होते हुए टिहरी-गढ़वाल में ग्रेट हिमालयन वाटरशेड के क्रॉसिंग को स्थापित करने की कोशिश करते समय हुऐ। 
1 अगस्त 1947 को, आंद्रे रोच के नेतृत्व में एक स्विस टीम ने उत्तर पश्चिम सिरे के द्वारा कालिंदी चोटी पर दूसरी बार चढ़ाई की। इस दल के अन्य सदस्य ममे एनालिस लोहनेर, रेने डिटर्ट, अल्फ्रेड सटर और अलेक्जेंडर ग्रेवेन। 
तीसरी चढ़ाई 15 जुलाई 1971 को बिभास दास, बिजेंद्र सिंह नेगी, प्रशिक्षक उजागर सिंह और रतन सिंह द्वारा की गई। वे 5:45 बजे शुरू होते हैं और नौ बजे कालिंदी के शिखर पर पहुंच जाते हैं। इसका आखरि 500 फीट चट्टानी था।

पड़ोसी और सहायक चोटियाँ
-----------------------

कालिंदी की पड़ोसी या सहायक चोटियाँ:

* चंद्र पर्वत I 6,739 मीटर (22,110 फीट)30°52′19″N 79°15′25″E
* माना पर्वत II 6,771 मीटर (22,215 फीट)30°57′05″N 79°15′15″E
* एवलान्च पर्वत (भारत) 6,196 मीटर (20,328 फीट)30°50′39″N 79°24′30″E

ग्लेशियर और नदियाँ
------------------

कालिंदी अरवा घाटी और गंगोत्री के वाटरशेड में पड़ता है, इसके पश्चिमी तरफ चतुरंगी ग्लेशियर और पूर्वी तरफ अरवा ग्लेशियर है। चतुरंगी ग्लेशियर जो वहां से गंगोत्री ग्लेशियर कि ओर बहता है, जिस में से आगे जाकर भागीरथी नदी निकलती है जो गंगा नदी की प्रमुख सहायक नदियों में से एक है। दूसरी ओर, अरवा ग्लेशियर से अरवा नाला निकल कर सरस्वती नदी में खुद को मिलता है जो बाद में अलकनंदा नदी में मिल कर गंगा नदी की दो मुख्य सहायक नदियों में से एक बन जाती है यह बाद में देवप्रयाग में भागीरथी नदी में मिलती है और उसके बाद गंगा बन जाती है।

इन्हें भी देखें
---------------

उत्तराखण्ड के पर्वत

सन्दर्भ
-------

1. ↑
2. ↑  "Kalindi Peak".
3. ↑  "Kalindi Peak".
4. ↑  "The Himalayan Journals".
5. ↑  "AAC Publications - Asia, Swiss in Garhwal".
6. ↑  "AAC Publications - Asia, India—Himachal Pradesh, Kalindi".
7. ↑  "Devprayag | Times of India Travel". *timesofindia.indiatimes.com*. अभिगमन तिथि 22 May 2020.
A miniature Mughal painting depicting the tale of Yusuf and Zulaikha
Yusuf and Zulaikha (Joseph chased by Potiphar's wife), miniature by Behzād, 1488.
Joseph in Zuleikha's party. Painting in Takieh Moaven ol molk, Kermanshah, Iran
**यूसुफ जुलेखा** (**يوسف زلیخا**) यूसुफ और जुलेखा (बाइबल में  पोतीपर की पत्नी के रूप में जाना जाता है और जिसका नाम वहां नहीं दिया गया है) की कुरान में दी गई कहानी है। इसे मुसलमानों द्वारा बोली जाने वाली कई भाषाओं, विशेष रूप से फारसी और उर्दू में अनगिनत बार दोहराया जा चुका है। इसका सबसे प्रसिद्ध संस्करण फारसी में जामी (1414-1492), की रचना हफ्त औरंग ("सात सिंहासन") में  था। कहानी तो कई विस्तारण है, और एक सूफी व्याख्या करना भी सक्षम हैैैै I

कहानी के अन्य संस्करण
---------------------

 यह कहानी तमाम कवियों की रचना का हिस्सा बनी है। 
संभवतः इसे सर्वप्रथम व्यवस्थित रूप में फारसी कवि नूरुद्दीन अब्दुर्रहमान जामी (1414-1492 ई.) ने अपनी रचना हफ्त अवरंग में रचा. महमूद गामी (1750-1855 ई.) ने कश्मीरी में इस कथा को निबद्ध किया है। हाफिज बरखुरदार (1658–1707) ने पंजाबी में इनकी गाथा को निबद्ध किया है. शेख निसार ने अवधी में इस पर काव्य रचा है, जिसमें माना जाता है कि उन्होंने 1790 ई. में 57 वर्ष की आयु में केवल सात दिनों में इसकी रचना की थी. इन्हीं की कहानी पर हिंदी में कवि नसीर ने 1917-18 ई. में प्रेमदर्पण की रचना की. शाह मुहम्मद सगीर ने चौदहवीं सदी में बांग्ला में इस कथा को रचा. 
फिरदौसी, अमीर खुसरो, फरीद से लेकर बुल्लेशाह तक ने अपनी कविताओं में इन्हें याद किया है.

सन्दर्भ
-------
मुंबई विश्वविद्यालय (पहले बॉम्बे विश्वविद्यालय के रूप में जाना जाता है) भारत में सबसे पुराना और प्रमुख विश्वविद्यालयों में से एक है। यह 1857 में "वुड्स एजुकेशन डिस्पैच" पर स्थापित किया गया था, और यह भारत में पहले तीन विश्वविद्यालयों में से एक है। बॉम्बे से मुंबई तक शहर के नाम में परिवर्तन की अगली कड़ी के रूप में, विश्वविद्यालय का नाम "बॉम्बे विश्वविद्यालय" से बदलकर "मुंबई विश्वविद्यालय" कर दिया गया है, जो महाराष्ट्र सरकार द्वारा जारी की गई अधिसूचना है। सरकारी राजपत्र दिनांक 4 सितंबर 1996।

मुंबई विश्वविद्यालय का ठाणे सब कैंपस जिसका उद्घाटन पूर्व कुलपति डॉ। राजन वेलुकर के हाथों से हुआ था, वर्ष 2014 में चालू हो गया। **मुंबई विश्वविद्यालय, ठाणे सब कैंपस (MUTC)** मुंबई विश्वविद्यालय का उप परिसर है, जो स्कूल ऑफ लॉ, मुंबई विश्वविद्यालय के अंतर्गत आता है , जो कानूनी शिक्षा बीबीए - एलएल में पांच वर्षीय एकीकृत कार्यक्रम प्रदान करता है। बी। (ऑनर्स।) और स्कूल ऑफ मैनेजमेंट स्टडीज, मुंबई विश्वविद्यालय  जो पांच वर्षीय इंटीग्रेटेड मैनेजमेंट प्रोग्राम बीएमएस-एमबीए प्रदान करता है।  कैंपस में इंस्टीट्यूट ऑफ डिस्टेंस एंड ओपन लर्निंग भी है,  जो दूसरी मंजिल पर है। यह विभिन्न स्नातक और स्नातकोत्तर पाठ्यक्रमों के साथ-साथ डिप्लोमा पाठ्यक्रम के लिए है।

प्रवेश
------

ठाणे सब कैंपस में स्नातक पाठ्यक्रमों में प्रवेश अखिल भारतीय मेरिट रैंक ऑफ एमई सीईटी (लॉ)   इंटीग्रेटेड लॉ प्रोग्राम और इंटीग्रेटेड मैनेजमेंट प्रोग्राम के लिए मुंबई यूनिवर्सिटी कॉमन मैनेजमेंट एंट्रेंस टेस्ट (MUCMET) पर आधारित है।

भूमिकारूप व्यवस्था
------------------

कॉलेज 3 करोड़ रुपये के बजट पर बनाया गया था।

गेलरी
-----

 विश्वविद्यालय भवन

यह सभी देखें
------------

* भारत में कानूनी शिक्षा
* भारत में लॉ स्कूलों की सूची
* मुंबई में कॉलेजों की सूची
* मुंबई विश्वविद्यालय

संदर्भ
------

1. ↑  "Integrated Programme in Management (BMS-MBA) Five Year Programme" (PDF). *Archive.mu.ac.in*. अभिगमन तिथि 2016-07-24.
2. ↑  "Mumbai University – English » Thane Sub campus". *Mu.ac.in*. 2016-06-19. अभिगमन तिथि 2016-07-24.
3. ↑  "Mumbai University – English » Idol Thane campus". *Mu.ac.in*. मूल से 3 अक्तूबर 2019 को पुरालेखित. अभिगमन तिथि 2016-07-24.
4. ↑  "Muclet Notification" (PDF). *Mu.ac.in*. मूल (PDF) से 18 सितंबर 2016 को पुरालेखित. अभिगमन तिथि 2016-07-24.
5. ↑  "Information Brochure for On-Line CET For First Year of Five Year Integrated Degree Course in Law leading to LL.B. (5 Years) : (Regular, Full Time Integrated Course) : 2016-2017" (PDF). *Mu.ac.in*. मूल (PDF) से 15 दिसंबर 2017 को पुरालेखित. अभिगमन तिथि 2016-07-24.
6. ↑  "Archived copy" (PDF). मूल (PDF) से 27 May 2016 को पुरालेखित. अभिगमन तिथि 27 May 2016.सीएस1 रखरखाव: Archived copy as title (link)
7. ↑  
 University of Mumbai
8. ↑  "Finally, Thane sub-centre!". *Afternoondc.in*. 2014-07-03. मूल से 10 नवंबर 2020 को पुरालेखित. अभिगमन तिथि 2016-07-24.
Top 5 Universities of India Archived 2020-11-10 at the Wayback Machine in 2020
**मुहर्रम का शोक** (या मुहर्रम या मुहर्रम पर्व का स्मरण) शिया और सुन्नी मुसलमान दोनों से जुड़े अनुष्ठानों का एक धार्मिक कार्य है। इस्लामिक कैलेंडर के पहले महीने मुहर्रम में स्मारक आता है।
यह आयोजन करबाला की लड़ाई की सालगिरह है, जब इमाम हुसैन इब्न अली को परिवार सहित दूसरे उमाय्याद खलीफ दुवारा कर्बला की लड़ाई में शहीद कर दिया था। इस घटना के दौरान इस घटना की याद वार्षिक शोक का, आशुरा के दिन के रूप में, शिया सांप्रदायिक पहचान को परिभाषित करता है।.

शिया और सुन्नी शोक में अन्तर
----------------------------

शोक प्रकट करने के लिए शिया मुसलमान अकेले में और सार्वजनिक रूप से अपने सीने को पीटते हैं, रोते हैं और इमाम हुसैन की याद में गीतों (मरसियों) को गाते हैं। सुन्नी मुसलमान केवल इस अवसर का स्मरण करते हैं। कुछ स्थानों पर अलम बिठाने का कार्य सुन्नी भी करते हैं।

शिया लोग मुहर्रम में विवाह नहीं करते तथा तथा इस महीने में पति-पत्नि के सम्बंध नहीं बनाते। विवाह न करने की प्रथा सुन्नियों में भी रही है, परन्तु वहाबी और उदारपंथी विचारधारा के तहत आजकल कई सुन्नी मुसलमान मुहर्रम में विवाह कर रहे हैं।

इन्हें भी देखें
---------------

* शोक
* हुसैन इब्न अली

सन्दर्भ
-------

1. ↑
2. ↑  Jean, Calmard (2011). "AZĀDĀRĪ". *iranicaonline*. मूल से 15 सितंबर 2018 को पुरालेखित. अभिगमन तिथि 9 सितंबर 2018.
3. ↑  Martín, Richard C. (2004). *Encyclopedia of Islam & the Muslim World*. Macmillan Reference USA. पृ॰ 488.
**कालका** (Kalka) भारत के हरियाणा राज्य के पंचकुला ज़िले में स्थित एक नगर है। यह हिमाचल प्रदेश की सीमा पर स्थित है और यहाँ से गुज़रने वाला राष्ट्रीय राजमार्ग 5 उस राज्य के में प्रवेश का एक मुख्य मार्ग है।

इतिहास
------

इस शहर का नाम प्रसिद्ध प्राचीन कालिका माता मंदिर पर है।

आवागमन
------

### सड़क मार्ग

राष्ट्रीय राजमार्ग ५ पर हरियाणा के पिंजौर व हिमाचल प्रदेश के परवाणू के बीच स्थित है। हाल ही में राष्ट्रीय राजमार्ग २२ पर बाईपास (हिमालयन एक्सप्रेसवे) बना दिया गया है, जो पिंजौर, परवाणू तथा कालका को बाहर से ही लांघ कर निकल जाता है। अतः अंबाला या चंडीगढ़ की तरफ से कालका जाने के लिए यात्रियों को खास ध्यान रखना चाहिए पिंजौर से ठीक पहले राष्ट्रीय राजमार्ग छोड़कर बाएं मुड़ें। शिमला से आते समय परवाणू से ठीक पहले राष्ट्रीय राजमार्ग छोड़कर दाएं मुड़ें।

### रेल मार्ग

निकटतम रेलवे स्टेशन - कालका
रेल मार्ग- दिल्ली कालका मुख्य रेल मार्ग, कालका शिमला नैरो गेज रेल मार्ग। कालका शिमला रेल मार्ग युनेस्कोके हेरिटेज स्थानो कि सूची में समाविष्ट है।

### वायु मार्ग

निकटतम हवाई अड्डा - चंडीगढ़।

दर्शनीय स्थल
------------

धार्मिक कालिका माता मंदिर यहाँ का सबसे लोकप्रिय स्थल है। स्थानीय बाज़ार में मिट्टी, चीनीमिट्टी (सिरेमिक्स) आदि की कलाकृतियों की दुकानें देखने लायक हैं। इसके अलावा, कालका के आसपास और भी दर्शनीय जगह है। जैसे की:

* पिंजौर गार्डन
* मोरनी की पहाड़ियां
* भीमा देवी मंदिर स्थल संग्रहालय
* श्री त्रिमूर्तिधाम बालाजी हनुमान मंदिर
* शिवलोत्तरीया

इन्हें भी देखें
---------------

* कालका शिमला रेलवे
* पंचकुला ज़िला

बाहरी कडियाँ
------------

* कालका शिमला रेल मार्ग पर ट्रेनो कि संख्या बढाई गयी
* कालका से शिमला टोय ट्रेन कि समयसुची, तिकीटो कि किमत, जानकारी

सन्दर्भ
-------

1. ↑  "General Knowledge Haryana: Geography, History, Culture, Polity and Economy of Haryana," Team ARSu, 2018
2. ↑  "Haryana: Past and Present Archived 2017-09-29 at the Wayback Machine," Suresh K Sharma, Mittal Publications, 2006, ISBN 9788183240468
3. ↑  "Haryana (India, the land and the people), Suchbir Singh and D.C. Verma, National Book Trust, 2001, ISBN 9788123734859
चित्तौड़गढ़ दुर्ग के अंदर काली मंदिर
निर्देशांक: 24°52′52.4526″N 74°38′39.03″E﻿ / ﻿24.881236833°N 74.6441750°E﻿ / 24.881236833; 74.6441750
**कालिका माता मंदिर भारत में राजस्थान राज्य के चित्तौड़गढ़ नगरपालिका में चित्तौड़ किले के भीतर स्थित 8वीं शताब्दी [1] का हिंदू मंदिर है। यह मूल रूप से एक सूर्य मंदिर था जो आंशिक रूप से चित्तौड़ की बोरी में नष्ट हो गया था, इसे राणा कुंभा के समय में फिर से बनाया गया था। 14वीं शताब्दी में महाराणा लक्ष्मण सिंह ने "अखंड ज्योति" नामक दीप जलाया था। इस मंदिर में जिस देवी की पूजा की जाती है, वह देवी भद्रकाली का एक स्वरूप है, जिसे "चित्तोडेश्वरी और सूर्यभरणी" के क्षेत्रीय नाम से भी जाना जाता है। पंवार (मोरी पंवार) कबीले की देवी, मोरी पंवार कबीले चित्रांगना मोरी के वंशज हैं, जिन्होंने चित्तौड़गढ़ का निर्माण किया था। भद्रकाली को सिसोदिया और पुरोहित की इस्तदेवी के रूप में भी पूजा जाता है। संरचना का ऊपरी भाग अपेक्षाकृत अधिक हाल का है। हर दिन हजारों आगंतुकों द्वारा इसका दौरा किया जाता है। देवी की पूजा मुख्य रूप से अखाड़ा श्री निरंजनी (महाराणा द्वारा दी गई जिम्मेदारी) के संतों की देखरेख में की जाती है। वर्तमान में मंदिर का प्रबंधन देवस्थान विभाग द्वारा किया जाता है। वर्ष 2020 में भद्रकाली के भक्तों के लिए एक नए धार्मिक संगठन "चित्तौड़ भक्ति सेवा ट्रस्ट" की स्थापना नवीन पुरोहित ने सह-संस्थापक सूर्यजीत सिंह के साथ की है। चित्तौड़ भक्ति सेवा ट्रस्ट ने इंस्टाग्राम/@kalikamatachittor पर मंदिर का एक सूचनात्मक पृष्ठ शुरू किया और यशपाल सिंह शक्तावत वर्तमान में चित्तौड़ भक्ति सेवा ट्रस्ट में अध्यक्ष के रूप में कार्यरत हैं।**

श्री कालिका माताजी, दुर्ग चित्तौड़गढ (by @kalikamatachittor)

सन्दर्भ
-------

[[श्रेणी:राजस्था
न में हिन्दू मन्दिर]]